OpenLLM-France/wikimedia huggingface dataset:
# Jacques Lacan

Jacques-Marie-Émile Lacan (Paris, 1901eko apirilaren 13a- Paris, 1981eko irailaren 9a) psikiatra frantziarra izan zen. Psikoanalisiaren inguruan lan egin zuen, Freuden planteamenduei ikuspuntu berria eskainiz eta gerorako "eskola lakaniarra" izeneko korrontea sortuz.
1932an aurkeztu zuen bere tesia, "De la Psychose paranoiaque dans les rapports avec la personnalité" izenburukoa eta bide berriak urratu zituen haurren psikosien azterketan. Ispiluaren fasea deitu zuena aztertu zuen; gorputzaren irudi osoak jokatzen duen papera eta irudi horrek gizakiaren nortasunaren osaketan duen garrantzia nabarmendu zituen bereziki: Le stade du miroir comme formateur de la fonction du "je" (1936, 1949, Ispiluaren fasea "niaren" funtzioaren antolatzaile gisa). Lacanen ustetan, hitzaren bidez sartzen da gizakia subjektuen arteko dialektikan, ez behar fisiologiko soil batek bultzatua, "bestearenganako desirak" hartaratuta baizik. Prozesu honetan, faloa (Gr. phallos, sexu arra) bihurtzen da desira horren helburu eta sinbolo nagusia
Psikoanalisiaren eta hizkuntzalaritzaren arteko zubia eginez, hizkuntza egiturak ikusi zituen inkontzientean eta metafora (arbuioa, zentsura) eta metonimia (desbideratzea, leku-aldaketa) kontzeptuen bidez adierazi zituen neurosiaren sintomak. Hala, Lacanen terapia analitikoak subjektuari falta zaion diskurtso zatia bilaraztea du helburu, "diskurtso ohartunaren jarraituak etenik izan ez dezan". Lacanen estiloa oso itxia da eta psikoanalista askok kritikatu dituzte haren esanak. Lan gehienak Écrits (1966, Idazlanak) izeneko bilduman eman zituen argitara.
Bere teoriak modu didaktiko batean Slavoj Zizek filosofoak garatu ditu azken urteotan.

## Ikus, gainera

* Paristar ezagunen zerrenda

## Kanpo loturak

* (Frantsesez) "École Lacanienne"

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q169906
* Multimedia: Jacques Lacan / Q169906
# Jacques Lefèvre d'Étaples

Jacques Lefèvre d’Étaples edo Jacobus Faber Stapulensis (Étaples, c. 1455 - Nérac, 1536) frantses teologoa eta humanista izan zen. Parisko Unibertsitatean ikasketak egin ondoren, Italiara joan zen, eta italiar humanistekin jarri zen harremanetan. Parisa itzulita, filosofia-irakasle izan zen. Lehen aldiz itzuli zuen frantsesera Itun Berria, eta eragin handia izan zuen Luther, Kalbin eta Zwingli teologoengan. Bibliaz egin zituen gogoetek Erreformarako bidea zabaldu zuten. Hori dela eta, Margarita Angulemakoa nafar erreginak babestu behar izan zuen eta bere zirkulu intelektualaren partaide garrantzitsuenetakoa izan zen, beste batzuekin batera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q356513
* Multimedia: Jacques Lefèvre d'Étaples / Q356513
# Isomaltosa

Isomaltosa ernetako garagar aletan dagoen disakaridoa da, bi glukosa molekulaz osaturikoa.

## Egitura

Isomaltosaren formula enpirikoa ${\ce {C12H22O11}}$ da. Lehen glukosako karbono anomerikoaren eta bigarren glukosako seigarren karbonoaren artean sortzen da α(1→6) lotura O-glikosidikoa. Lotura hori osatzerakoan ura askatzen da eta oxigeno monokarboniliko batek zubi-lana egiten du bi molekulen artean. Bigarren glukosaren karbono anomerikoan dagoen hidroxilo taldea aske dagoenez ahalmen erreduzitzailea duen azukrea da. Horrela beraz maltosaren izen sistematikoa honako hau da:

## Metabolismoa

Almidoiaren eta glukogenoaren hidrolisian agertzen da maltosarekin batera. Glukosaren karamelizazioaren produktuetako bat ere bada.
Isomaltasa entzimak hidrolisatzen du.

## Erreferentziak

* ↑ Collins, Peter M.. (2005). Dictionary of carbohydrates. CRC Press, 556 or. ISBN 0849338298..
* ↑ (Ingelesez) SUGISAWA, HIRQSHI; EDO, HIROSHI. (1966-07). «The Thermal Degradation of Sugars I. Thermal Polymerization of Glucose» Journal of Food Science 31 (4): 561–565. doi:10.1111/j.1365-2621.1966.tb01905.x. ISSN 0022-1147. (Noiz kontsultatua: 2018-11-11).

## Kanpo estekak

* Datuak: Q28487684
* Multimedia: Isomaltose / Q28487684
Karbono hidratoak :
MonosakaridoakDiosakAldosak: GlikolaldehidoaTriosakAldosak: Glizeraldehidoa Zetosak: DihidroxiazetonaTetrosakAldosak: Eritrosa • Treosa Zetosak: EritrulosaPentosakAldosak: Arabinosa • Erribosa • Lixosa • Xilosa Zetosak: Erribulosa • XilulosaHexosakAldosak: Alosa • Altrosa • Galaktosa • Glukosa • Gulosa • Idosa • Manosa • Talosa Zetosak: Fruktosa • Psikosa • Sorbosa • TagatosaHeptosakZetosak: Manoheptulosa • SedoheptulosaDeribatuakDesoxiazukreakDesoxirribosa • RamnosaAminoazukreakGalaktosamina • Glukosamina • N-Azetilgalaktosamina • N-AzetilglukosaminaAzukre azidoakAzido galakturonikoa • Azido glukonikoa • Azido glukuronikoaAzukre alkoholikoakArabitola • Glizerola • Inositola • Manitola • SorbitolaOligosakaridoakDisakaridoakIsomaltosa • Kitobiosa • Laktosa • Laktulosa • Maltosa • Sakarosa • Trehalosa • Turanosa • ZelobiosaTrisakaridoakErrafinosa • Maltotriosa • MelezitosaGainerakoakDestrina (+ Maltodestrina+ Ziklodestrina) • Estakiosa • FruktooligosakaridoakPolisakaridoakHomopolisakaridoakAlmidoia (Amilosa + Amilopektina) • Glukogenoa • Kitina • Kitosanoa • Zelulosa • InulinaHeteropolisakaridoakAgar-agarra • Azido hialuronikoa • Glikosaminglukanoa • Hemizelulosa • Heparina • Kondroitina • Pektina Glukolipidoak • Lipopolisakaridoak • Glikoproteinak • Peptidoglikanoak :
# Isomorfismo (kristalografia)

Isomorfismoa kristalografian, egitura kimiko antzekoa duten gaiak kristal bihurtzerakoan duten kidetasuna da.
Bi sustantzia edo gairen artean isomorfismoa gerta dadin bete behar diren baldintzak hauek dira: 1) Bi gaiek antzeko formula kimikoa izatea. 2) Egitura mota bera. 3) kanpoko forma antzekoa. 4) partikula osagarrien tamainen arteko konpatibilitatea (ioien eta atomoen erradioek antzeko tamaina izan behar dute).
Oso ezagunak dira karbonatu meen isomorfismoak edo isomorfismo sistemak; karbonatuen bi isomorfismo segida ezagutzen dira: alde batetik, hiruki itxura duten karbonatuak, kaltzita, siderita eta magnesita adibidez; eta beste aldetik, erronbo itxura dutenak, estronzianita, zerusita, aragonita eta whiterita adibidez.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-12-19 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q902950
# Isone

Isone Suitzako udalerria da. Ticino kantonamenduan dago, Giubiasco Subdistrict $^{(en)}$ barrutian. 2014an 398 biztanle zituen 12,9 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q69804
* Multimedia: Isone / Q69804
Cadenazzo Capriasca Monteceneri Pianezzo Camorino Ponte Capriasca Sant'Antonino Robasacco $^{(en)}$
# Isolueshita

Isolueshita oxido motako minerala da eta perovskite subtaldearen kidea da.

## Ezaugarriak

Isolueshita oxido mineralaren formula kimikoa hau da: ${\ce {(Na,La)NbO3}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 5,5 da.

## Erreferentziak

* 1 2 (Ingelesez) «Isolueshite: Mineral information, data and localities.» www.mindat.org (Noiz kontsultatua: 12-05-2019).
# Isomertieita

Isomertieita mineral bat da eta isomertieite taldearen kidea da.

## Ezaugarriak

Isomertieita elementu kimiko mineralaren formula kimikoa hau da: ${\ce {Pd11Sb2As2}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 5,5 da.

## Erreferentziak

* 1 2 (Ingelesez) «Isomertieite: Mineral information, data and localities.» www.mindat.org (Noiz kontsultatua: 12-05-2019).
# Isometria

Grekotik "neurri berekoa", Geometrian, isometria espazio metriko berean edo ezberdinetan hainbat elementu transformazioa da haien arteko distantziak mantentzen dituena. Normalean bijektiboa da. Planoan edo hiru dimentsioetan bi figura geometriko isometria baten bidez lotuta badaude esaten da figura horiek kongruenteak direla. Isometriak gerta daiteke errotazioen, translazioen, islatzeen eta konposizioen kasuan.

## Kanpo estekak

* Datuak: Q740207
# Isona i Conca Dellà

Isona i Conca Dellà Kataluniako udalerria da, Pallars Jussà eskualdean eta Lleidako probintzian kokatuta dagoena. 139,4 km²-ko azalera du eta 2009ko urtarrilaren 1eko erroldaren arabera 1.163 biztanle zituen.

## Banaketa administratiboa

Hamalau herritan banaturik dago:
| Herriaren izena | Biztanleak |
| Isona | 654 |
| Figuerola d'Orcau | 204 |
| Conques | 124 |
| Sant Romà d'Abella | 104 |
| Biscarri | 58 |
| Basturs | 38 |
| Benavent de la Conca | 35 |
| Orcau | 19 |
| Llordà | 13 |
| Siall | 8 |
| Montadó | 6 |
| Covet | 5 |
| Gramenet | 4 |
| els Masos de Sant Martí | 0 |

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| * | * | * | * | * | * | * | 1.615 | 1.565 | 1.367 | 1.180 | 1.163 |

## Ikus, gainera

* Lleidako udalerrien zerrenda

## Kanpo estekak

* (Katalanez) Udalaren webgunea
* (Katalanez) Isona i Conca Dellàri buruzko informazioa
* Datuak: Q18261
* Multimedia: Isona i Conca Dellà / Q18261
# Isomero nuklear

Isomero nuklear bat nukleo atomiko baten egoera metaegonkor bat da, bere nukleoietako (protoiak edo neutroiak) bat edo gehiagoren kitzikapenaren ondorioz eragina. "Metaegonkor" hitzak kitzikatutako egoera hauek, bataz besteko bizi laburrarekin (orohar 10$^{-12}$ segundu) desintegratzen diren kitzikatutako egoera nuklearrek baino 100 eta 1000 aldiz handiagoa den bataz besteko bizia dutela esan nahi du. Horren ondorioz, "metaegonkor" hitza 10$^{-9}$ segundu edo gehiagoko bataz besteko bizia duten isomeroentzat mugatua geratzen da. Iturriren batzuk 5x10$^{-9}$ gomendatzen dute, isomeria metaegonkorra normaletik bereizteko.
Badaude oso bizi luzeko isomeroak, minutu, ordu edota urteetan neur daitezkeenak. Kasu nabarmen bat $^{180m}$$_{73}$Ta da, honen bataz besteko bizia hain bait da luzea oraindik ez dela erortzen ikusi (gutxienez 10$^{15}$ urte. Batzuetan, egoera metaegonkor baten gamma erorketari trantsizio isomeriko izen berezia ematen zaio, baina isomero nuklear metaegonkor monoparentalaren behin-behineko izaeragatik izan ezik, kanpo ezaugarri guztietan prozesu hau iraupen laburreko gamma desintegrazioaren antzekoa da. Isomero nuklearen bizi luzeagoak (egoera metaegonkorra), sarritan, funtsezko egoerara iristeko gamma igorpenarekin lotutako espin nuklearraren aldaketa maila handiagoaren ondorio da. Espin aldaketa handien behar honek desintegrazio hauek zailtzen ditu, eta, beraz, atzeratu egiten ditu. Alabaina, igorpen hori atzeratzeko beste arrazoi batzuk, eskuragarri dagoen desintegrazio energia baxu edo altuak kasu ere badute eragina bataz besteko bizitzan.
Isomero eta erortze-alaba nuklearraren lehen sistema (X$^2$ uranioa/Z uranioa, gaur egun $^{234m}$$_{91}$Pa/$^{234}$$_{91}$Pa bezala ezagutzen dena) Otto Hahnek aurkitu zuen 1921ean.

## Kanpo estekak

* Datuak: Q846110
# Jesusen Egiazko Eliza

Jesusen Egiazko Eliza (txinera tradizionalez: 真耶穌教會; txinera sinplifikatuz: 真耶稣教会; pinyinez: Zhēn Yēsū Jiàohuì) sinesbiderik bako eliza bat da, Beijingen (Txinan) ezarria 1917. urtean.
Gaur egun, batzar honen lehendakari hautatua Yung-Ji Lin predikaria da. Gutxi gorabehera 1,5 milioi kide ditu, sei kontinentetan banatuta. Eliza XX. mendearen hasieran sortu zen, eta kristautasunaren adar mendekostearraren kimuetako bat da. Eliza hau mendekostismo bakartarraren teologiari ere erantsia dago.

## Elizaren sinesmen eta doktrina nagusiak

* "Espiritu Santua egiaz hartu izana hizkuntza ezezagunak hitz egiteko gai izatean ageri da, eta zeruan oinordekotza izatea bermatzen du."
* "Uretako bataioa bekatuen barkamenerako eta bizitza berriztatzeko sakramentua da. Bataioa ur bizian egin behar da, hau da, erreka, itsaso edo iturri batean. Bataiatzaileak (aurrez urez eta Espiritu Santuz bataiatua izan behar da) Jesu Kristo Jaunaren izenean gidatzen du bataioa. Bataiatu beharrekoa uretan gorputz osoz sartu behar da, burua makurtuta eta behera begira."
* "Oinak garbitzeko sakramentuak fededunari Jesus Jaunarengan parte izatea bideratzen dio. Era berean, maitasun, santutasun, umiltasun, barkamen eta zerbitzu betebeharrak gogorarazteko balio du. Uretako bataioa hartu duen orok Jesu Kristoren izenean oinak garbitzeko sakramentua hartu behar du; elkarri oinak garbitzea egoki den guztietan egin beharreko zerbaita."
* "Jaunartze santua Jesu Kristo gure Jaunaren heriotza gogorarazten digun sakramentua da. Jaunaren gorputz eta odolean parte izatea bideratzen du, berarekin batuta iraun eta azken egunean betiko bizitza eduki eta berpizteko. Ahal den guztietan burutu behar da sakramentu hau, legamia gabeko ogia eta mahatsaren zukua erabiliz."
* "Atseden-eguna, asteko zazpigarren eguna (eliz honen arabera larunbata), egun santua da, Jaungoikoak bedeinkatua eta santifikatua. Errespetatua izan behar da Jaunaren aintzapean, Jaungoikoaren sorrera eta salbazioa gogoratzeko eta etorriko den bizitzan edukiko dugun betiereko atsedenaren zain."
* "Jesukristo, hitza haragi egina, gurutzean hil zen bekatariak berrerosteko, hirugarren egunean berpiztu eta zerura igo zen. Bera da gizateriaren askatzaile bakarra, zeruen eta lurraren sortzailea eta benetako Jainko bakarra."
* "Biblia santua, itun zaharra eta itun berriaz osatua, Jainkoarengan inspiratua dago, idatzitako egia bakarra, eta kristau bizitza baterako estandarra da."
* "Salbazioa Jainkoaren graziak ematen du fedearen bitartez. Fededunek Espiritu Santuaz fido behar dira santutasuna lortzeko, Jainkoa ohoratzeko eta gizateria maitatzeko."
* "Jesu Kristo gure Jaunak ezarritako Eliza, Espiritu Santuaren bidez "Euri hondarren" garaian, apostoluen garaiko egiazko eliza berrezarria da."
* "Jaunaren Bigarren Etorrera Azken egunean izango da, mundua epaitzeko zerutik jaitsiko denean. Bidezkoek betiereko bizitza lortuko dute, baina erlijiogabekoek betiereko gaitzespena".

## Kanpo estekak

* Datuak: Q1859
* Multimedia: True Jesus Church / Q1859
# Jesusen Karitateko Zerbitzariak

Jesusen Karitateko Zerbitzarien Institutua (latinez: Congregationis Sororum Servarum Iesu a Caritate) zuzenbide pontifizioko emakume kongregazio erlijioso katolikoa da, 1871n Maria Josefa Santxok Bilbon sortua. Gaixoei laguntza ematea, bai etxean, bai ospitaletan, eta agureei, umeei eta babesgabeei babes ematea ziren ordenaren helburuak. Ordena hazi zen eta Maria Josefa hil zenerako, 1912an, 43 etxe eta mila moja zituen. 2015ean 16 herrialdeetara hedatuta zegoen eta 92 etxe zituen.

## Erreferentziak

* ↑ (Gaztelaniaz) Schwaiger, Georg. (1998). La vida religiosa de la A a la Z. Madril: San Pablo ISBN 84-285-2033-X..

## Kanpo estekak

* Datuak: Q3958012
* Multimedia: Siervas de Jesús de la Caridad, Bilbao / Q3958012
# Jesusen Igokundea

Igokundea Jesus zerura mirariz igotzea da; mirari horren urteurreneko egunean Elizak Igokunde-jai egiten du. Tradizioaren arabera, pizkundetik berrogei egunetara gertatu zen. Mirari honetan oinarritzen da euskarazko pertsona-izen ohiko bat, Igone.
Igokundea mirari maskulinoa da. Jesus zerura bere kabuz igo zen, Jainkoa bera baita kristautasunean, baina Andre Maria, berriz, jaso egin zuen Jainkoak, Jasokundea da haren miraria.
Lukasen Ebanjelioak honela deskribatu zuen gertaera:
| « | Ondoren, Betania aldera atera zituen Jesusek ikasleak, eta, eskuak altxaturik, bedeinkatu egin zituen. Bedeinkatzen zituen bitartean, haiengandik aldendu egin zen, eta zerura eraman zuten. | » |
| —Lk 24:50-53 |||
Apostoluen Eginek, berriz, zabalago azaltzen dute:
| « | Hau esanik, gorantz igo zen Jesus haien begi aurrean, hodei batek begietatik ezkutatu zien arte. Oraindik zerura nola zihoan begira-begira zeudela, zuriz jantzitako bi gizaseme azaldu zitzaizkien ondoan, ta esan zieten: «Galilearrok, zertan zaudete hor zerura begira? Zuen ondotik zerura jasoa izan den Jesus hori, zerura joaten ikusi duzuen bezalaxe etorriko da berriro» | » |
| —Eg 1:9-11 |||

## Erreferentziak

* ↑ Lur entziklopedietatik hartua.

## Kanpo estekak

* Datuak: Q5686605
* Multimedia: Ascension of Jesus Christ / Q5686605
# Jesusen Piztuera

Jesusen Piztuera kristautasunaren sinesmen nagusienetariko bat da. Tradizio kristauaren arabera, gurutziltzatua izan eta gero, Jesus hilobitik piztu zen. Nizeako kredoaren arabera, hirugarren egunean gertatu zen.
Mateoren Ebanjelioaren arabera, Jaunaren aingeruak honela eman zuen Piztueraren berria:
| « | Zuek ez beldurtu. Badakit Jesus gurutziltzatuaren bila zabiltzatela. Ez dago hemen, piztua baita, esan zuen bezala. Zatozte eta ikusi ezarria egon zeneko tokia. Gero, zoazte bizkor ikasleei esatera: “Hildakoen artetik piztua da eta zuen aurretik joango da Galileara; han ikusiko duzue." | » |
| —Mt 28:5-7 |||

## Erreferentziak

* ↑ religionennavarra.wordpress.com. Jesusen Piztuera. .
* ↑ Tanner, Norman. (2011). New Short History of the Catholic Church. Burns & Oates, 33 or. ISBN 978-0-86012-455-9..

## Kanpo estekak

* Datuak: Q51624
* Multimedia: Resurrection of Christ / Q51624
# Itziarren semea

Itziarren semea Pantxoa eta Peio abeslari bikotearen kantu ezagunenetarikoa da. 1975ean taldearen izen bera zuen disko bikoitzean argitaratu zen lehen aldiz abestia. Hitzak Telesforo Monzonek idatziak dira.

## Hitzen historia

Andoni Arrizabalaga Basterretxea ondarroarrak jasandako torturen inguruan hitz egiten du Itziarren semea abestiak. 1977an Argia aldizkarian egindako elkarrizketa batean irakur daitekeenez hiru aldiz atxilotu zuten Francoren diktadura garaian. Aurreneko aldian, 1964an, pintaketa batzuk egiten atzeman zuten eta bere esanetan hiru egunez torturatu egin zuten Bilboko koartelean.
Kantuan azaltzen diren torturak, dena dela, Arrizabalaga bigarren aldiz atxilotu zutenean jazo ziren. 1968an atxilotu zuten bigarrenez Ondarroan. Zortzi egunez torturatu zuten, lehenbizi Ondarroa bertako kuartelean, Zarauzkoan gero. Horren ostean Donostiako Antigua auzoan zegoen Guardia Zibilaren kuartelera eraman zuten eta beste hamalau egun pasa zituen han.
Tratu txar horien inguruan idatzi zituen Telesforo Monzonek Itziarren semearen hitzak. 1966tik abian zen Ipar Euskal Herrian Amaia kultur taldea, besteak beste Pantxoa Carrere eta Peio Ospital partaide zituena. Haiek antolatutako kultur ekitaldi batean ezagutu zuten elkar Monzonek eta abeslari bikoteak. Monzonek osatutako hitzak kantatzen hasi ziren ordutik aurrera: Itziarren semea izan zen lehen emaitza, eta beranduago etorri ziren Lepoan hartu, Batasuna edo Ikastoletako ereserkia, besteak beste.

## Erreferentziak

* ↑ Argia Astekaria, Itziarren semea askatua

## Kanpo estekak

* Datuak: Q12259934
# Itzstedt

Itzstedt Alemaniako udalerria da. Schleswig-Holstein estatuan kokatuta dago, [[Segeberg (barrutia)|Segeberg]] barrutian. 2014an 2.364 biztanle zituen 7,13 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q544037
* Multimedia: Itzstedt / Q544037
# Itzubaltzeta gaztetxea

Itzubaltzeta II gaztetxea gazteek Getxoko Itzubaltzeta edo Romo auzoan okupatutako eremua da. 2004ko irailaren 30ean izan zen okupatua, Ertzaintzak, Getxoko Udalaren aginduz, Santa Eugenia kalean zegoena hustu eta eraitsi eta hiru egunetara.
Errekagane kaleko 1-5 zenbakietan kokaturik dago gaztetxea. Bertako eraikina, antzina aroztegi zaharra izan zen baina gazteak sartu zirenerako guztiz utzita zegoen. Etxea Gobela ibaiaren ertzean dago, baita kiroldegi berria zein izen bereko metro geltokiaren artean ere. Eraikinean, gune autogestionatuaz gain Izenik ez musika taldearen entsegutarako lokala, auzokide etxe bat eta auzoko koadrilen lonjak aurki daitezke.
Gaur egun Getxoko Udalak Gobela ibaiaren bidea hobetzeko lanak egiten ari ditu Errekagane kalean. Lanek irauten duten bitartean, Udalak akordioa egin du gaztetxeko erabiltzaileekin Etxe Merkea lokala erabiltzeko baimena emanez, bitartean kontzertuak udal frontoian egiten direla. Lanak bukatuta, gaztetxeko ekimenak Udala jabedun den Errekagane kaleko eraikinera bueltatuko dira, Udalak gaztetxeko kolektiboei gestioa emango diolarik.

## Izena

Gaztetxearen izena auzoarena bera da. Euskaltzaindiak onartzen duen toponimo euskalduna da. Romo izenez ezaguna bada ere, gaztelerazko abizen hori zeukan enpresaburua lantegia eta langileentzako lehenengo etxeak (etxe merkeak) eratu baino lehen itzu beltza gunea zen lurraldea.

## Erreferentziak

* ↑ (Gaztelaniaz) Euskaltzaindiaren 1979ko erabakiaren kopia

## Kanpo estekak

* Itzubaltzetako Gazte Asanblada
* Datuak: Q12259935
# Itzulera-denbora

Itzulera-denbora edo errepikatze-denbora batez besteko denbora-bitartea da, gertakari natural baten eta haren mailako edo hura baino handiagoko hurrengoaren artean kalkulatzen dena. Gertakari arriskutsuetarako kalkulatu ohi da: uholdeak, lurrikarak, tsunamiak, urakanak, lehorteak, sumendi-erupzioak, etab. Itzulera-denborak adierazten digu zenbat denboratik behin itxaron genezakeen neurri zehatz bateko gertakaria.

## Erreferentziak

* ↑ Itzulera-denbora. Euskalterm, euskadi.eus (Noiz kontsultatua: 2020-9-23).
* ↑ Elosegi, Arturo. Ibaiak, lehorraldearen giltzurrunak. Elhuyar aldizkaria, 89. zenbakia, 1994ko azaroak 1, CC-BY-SA-3.0, aldizkaria.elhuyar.eus (Noiz kontsultatua: 2020-9-23).

## Kanpo estekak

* Datuak: Q2627230
# Itziarren Semeak

Itziarren Semeak, 2006an Mungian (Bizkaia) sortutako Ska taldea da. Jebi Job, Manex eta Ibon izan ziren taldea sortu zutenak. Baina sortu eta gutxira Kue, Irkus eta Asier batu zitzaizkien. Negu Gorriak, Tijuana in Blue, Baldin Bada eta Hertzainak bezalako taldeak izan dira eragin musikalik garbienak.
Lehen kontzertua, Mungiako Ingule Gazte Asanbladaren eskutik eman zuten 2007ko Apirilean. Hortik aurrera, Euskal Herriko herri ezberdinetan egon dira kontzertuak ematen.
2008ko Ekainan, Ondarruko Santos Records estudioan beraien lehen diska grabatu zuten, Ander Muted teknikari lanetan izan zutelarik.

## Taldekideak

* Jebi Job
* Manex
* Ibon
* Alain
* Ivan

## Diskografia

* Itziarren semeak (MusikHerria, 2008)
* Bizkaiko Golfoak (MusikHerria, 2010)
* Lehen lerroan (MusikHerria, 2011)
* Basque of Brixton (Mauka, 2012)
* Dale Candela (Mauka, 2012)
* Revolta (Mauka, 2014)
* EH Republik (Baga-Biga, 2017)

## Kolaborazioak

* Ibilaldia 2017 (Baga-Biga, 2017)

## Erreferentziak

* ↑ Revolta. (Noiz kontsultatua: 2017-11-24).
* ↑ EH Republik. (Noiz kontsultatua: 2017-11-24).

## Kanpo Loturak

web orria: http://www.itziarrensemeak.com/web/

## Kanpo estekak

* Datuak: Q19843763
* Multimedia: Itziarren Semeak / Q19843763
# Itzubaltzeta

Itzubaltzeta (gaztelaniaz Romo) Getxoko auzoetariko bat da. Areeta, Neguri eta Leioa artean dagoena. Neguri eta Areetarekin batera, udalerriko hiru barrutietako bat osatzen du. Enpresaburu baten abizena du jatorri Romo herriak, honek bere enpresako langileentzako etxeak Itzubaltzeta eremuan eraiki zituenean; eremu hari ere Kresaltzu deitzen zitzaion, gaur egun auzoko kale nagusiaren izena dena. Auzoaren ikurra ferra da, antzina bertatik igarotzen zen trenbidea forma hori zuelako.
Auzoaren gehiengoa Getxo bada ere, bada Leioa den auzoko zati bat, Pinueta izena duena. Udalerri bien arteko muga kale batek markatzen du, kale honek Getxon Gobelaurre izena hartzen du, eta Leioan (espaloiaren beste aldean), Amaia etorbidea.

## Jaiak

Auzoko jaiak abuztuaren 2tik 6ra dira, Aingeruen anderearen eguna ospatzen delarik.

## Gaztetxea

Udalerriko gaztetxeetariko bat, Itzubaltzeta gaztetxea, auzoan dago kokaturik.

## Erreferentziak

* ↑ (Gaztelaniaz) Euskaltzaindiaren 1979ko erabakiaren kopia
* ↑ Mikel Gorrotxategi Nieto; Sofia Suso Otxoa de Eribe. (2004). Getxoko leku izenak. Getxo: Getxoko Udala (Euskara Zerbitzua), 213 or. ISBN 8460903729. Aipua: «Kresaltsu bide da gaur egun Romo izenaz ezagutzen den auzoaren benetako izena edo izenetako bat. Jakina denez, Romo izena inguruko lurrak erosi eta lantegia eraiki zuen jabearen deitura da. Euskaltzaindiak behiala Itzubaltzeta izena ere proposatu zuen ingurua izendatzeko, baina ez zuen zehaztu nondik heldu den.».

## Kanpo-estekak

* Datuak: Q12259936